SET ปิดเช้าพุ่ง 11 จุด คลายกังวลสงครามการค้าสหรัฐฯ-จีน หลังจ่อเจรจารอบใหม่เดือนหน้า
SET ปิดเช้าพุ่ง 11 จุด คลายกังวลสงครามการค้าสหรัฐฯ-จีน หลังจ่อเจรจารอบใหม่เดือนหน้า โดยดัชนีตลาดหุ้นไทยช่วงเช้าปิดที่ระดับ 1,649.90 จุด เพิ่มขึ้น 10.76 จุด หรือ 0.66% มูลค่าการซื้อขาย 3.28 หมื่นล้านบาท
30 ส.ค. 2562

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,649.90 จุด เพิ่มขึ้น 10.76 จุด หรือ 0.66% มูลค่าการซื้อขาย 3.28 หมื่นล้านบาท
10 หุ้นดันดัชนีเช้านี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นใกล้เคียงกับตลาดหุ้นในภูมิภาคเอเชียต่างเคลื่อนไหวในแดนบวก หลังผ่อนคลายความกัลวลในช่วงสั้นประเด็นสงครามการค้า เนื่องจีนและสหรัฐฯจะกลับมาเจรจากันอีกรอบในเดือนก.ย. ทำให้สินทรัพย์เสี่ยงต่างปรับตัวขึ้น
ส่วนบ้านเราแม้จะไม่มีการประชุมคณะรัฐมนตรีเศรษฐกิจในวันนี้ แต่ด้วยประเด็นสงครามการค้าก็สามารถพยุงตลาดฯได้ โดยวันนี้หุ้นในกลุ่มโรงกลั่นพักตัวลงมาบ้าง แต่ได้หุ้นในกลุ่มพลังงานต้นน้ำมาช่วยหนุน และกลุ่มแบงก์ก็กลับมาด้วย ตลาดฯเป็นลักษณะค่อย ๆ ใช้หุ้นบิ๊กแคปมาหนุน
นอกจากนี้ ในเดือน ก.ย.ธนาคารกลางหลายประเทศจะมีการประชุม ทั้งธนาคารกลางยุโรป (ECB) วันที่ 12 ก.ย., ธนาคารกลางสหรัฐฯ (เฟด) วันที่ 17-18 ก.ย., ธนาคารกลางญี่ปุ่น (BOJ) วันที่ 18-19 ก.ย. และคณะกรรมการนโยบายการเงิน (กนง.) ของไทยก็จะมีการประชุมในวันที่ 25 ก.ย.นี้ ซึ่งทุกประเทศน่าจะดำเนินนโยบายการเงินผ่อนคลาย เนื่องจากเศรษฐกิจยังไม่ดี ซึ่งคาดว่าจะช่วยหนุนตลาดฯได้อีกรอบ และมองว่าโมเมนตัมน่าจะยังดีอยู่
สำหรับแนวโน้มการลงทุนในช่วงบ่ายนี้ นายวิจิตร กล่าวว่า ตลาดฯคงจะแกว่งไซด์เวย์อิงแดนบวก พร้อมให้แนวรับ 1,640 จุด ส่วนแนวต้าน 1,665-1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย  2,387.16 ล้านบาท ปิดที่   44.00 บาท เพิ่มขึ้น 0.75 บาท
PTTEP   มูลค่าการซื้อขาย  1,899.15 ล้านบาท ปิดที่  124.50 บาท เพิ่มขึ้น 3.50 บาท
CPALL   มูลค่าการซื้อขาย  1,765.97 ล้านบาท ปิดที่   83.50 บาท ลดลง  0.25 บาท
IVL     มูลค่าการซื้อขาย  1,027.82 ล้านบาท ปิดที่   35.00 บาท เพิ่มขึ้น 0.75 บาท
KBANK   มูลค่าการซื้อขาย    803.16 ล้านบาท ปิดที่  160.00 บาท เพิ่มขึ้น 2.00 บาท